Document ID: /roh_data/filtered/fineweb-2-filterrobots_roh.jsonl.gz/66678

Èn ils trais cussegliers partents simplamain vegnids surprais da las dimensiuns che lur carica cuntegna, u sa zoppa dapli davos pleds sco «politica pesanta» u «fricziuns», damai muments da conflict – sco ì vegn menziunà en la communicaziun ?
Fatg è davart ulteriuras raschuns per quest exodus, pon ins be specular. Per exempel che la moda e maniera co la presidenta maina la vischnanca da la Val Müstair, na plascha betg a tuts. Quai na vul dentant nagin dir, almain betg en in microfon u ina camera.
Ina situaziun pauc agreabla, da stuair ir ussa aifer curt temp a la tschertga da nova glieud, ch’è pronta da s’engaschar en la suprastanza communala. Gist en in temp fitg burascus ed insumma pli e pli prentensius. Quai vegn ad esser la proxima gronda sfida per il Cumin da Val Müstair.
Anna Caprez
Producenta Engiadina
Anna Caprez lavura per RTR sco correspundenta da l'Engiadina. Dal biro a Samedan anora maina ella il team regiunal cun redacturas e redacturs da radio e televisiun.